stanford-oval/wikipedia huggingface dataset:
แร้งคอนดอร์แอนดีส

| แร้งคอนดอร์แอนดีส ช่วงเวลาที่มีชีวิตอยู่: 2> 6–0Ma  PreꞒ Ꞓ O S D C P T J K Pg N  ↓  สมัยไพลโอซีนตอนปลาย–สมัยโฮโลซีน |
| --- | --- |

ตัวเมียในสวนสัตว์ดูเอ-ลา-ฟงแตน ประเทศฝรั่งเศส

ตัวผู้ที่สวนสัตว์ทารองกา ประเทศออสเตรเลีย
สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Cathartiformes
วงศ์:: Cathartidae
สกุล:: Vultur Linnaeus, 1758
สปีชีส์:: V.  gryphus
ชื่อทวินาม
Vultur gryphus Linnaeus, 1758


สีเหลือง - สถานที่แพร่กระจายพันธุ์
ชื่อพ้อง
 Vultur fossilis Moreno & Mercerat, 1891  Vultur patruus Lönnberg, 1902  Vultur pratruus Emslie, 1988 (lapsus)
แร้งคอนดอร์แอนดีส (อังกฤษ: Andean condor, condor; ชื่อวิทยาศาสตร์: Vultur gryphus) นกล่าเหยื่อขนาดใหญ่จำพวกแร้ง จัดเป็นแร้งโลกใหม่ (Cathartidae) ชนิดหนึ่ง จัดเป็นเพียงชนิดเดียวเท่านั้นที่อยู่ในสกุล Vultur
แร้งคอนดอร์แอนดีส จัดเป็นแร้งที่มีขนาดใหญ่ที่สุดในโลก จึงจัดเป็นนกล่าเหยื่อที่มีขนาดใหญ่ที่สุดในโลกด้วย และนับเป็นหนึ่งในนกที่บินได้ที่มีช่วงปีกกว้างที่สุดในโลก รองมาจากนกอัลบาทรอส เพราะมีช่วงปีกกางได้กว้างถึง 3 เมตร ขณะที่มีลำตัวยาว 1.2 เมตร และมีน้ำหนักตัวประมาณ 14 กิโลกรัม เมื่อโตเต็มที่ และถือเป็นนกที่มีขนาดใหญ่ที่สุดที่พบได้ในทวีปอเมริกาใต้ด้วย
แร้งคอนดอร์แอนดีส มีความแตกต่างระหว่างเพศที่เห็นได้ชัด คือ ตัวผู้จะมีหงอนสีแดงสดและเหนียงยานต่าง ๆ ที่บนหัวและใต้คางหรือหลังหัวที่โล้นเลี่ยนปราศจากขน ซึ่งเหนียงเหล่านี้เป็นเสมือนสัญลักษณ์บอกถึงความสง่างามและแข็งแกร่งของนกตัวผู้ ขณะที่ตัวเมียจะไม่มีลักษณะดังกล่าว
มีพฤติกรรมอาศัยอยู่รวมกันเป็นฝูงใหญ่ ในแถบเทือกเขาแอนดีสและที่ราบสูงปาตาโกเนีย ในทวีปอเมริกาใต้ โดยอาศัยและทำรังบนหน้าผาสูงในระดับนับร้อยหรือพันเมตรจากพื้นดิน  มีระดับการบินที่สูงจากพื้นดิน ขณะที่สายตาก็สอดส่องมองหาอาหาร ซึ่งได้แก่ ซากสัตว์ต่าง ๆ ที่ตายบนพื้นดิน เมื่อพบเจอซากสัตว์ แร้งคอนดอร์แอนดีสมักจะได้สิทธิกินซากก่อนนกหรือแร้งโลกใหม่ชนิดอื่น ๆ เนื่องจากเป็นนกที่มีขนาดใหญ่ ขณะที่แร้งคอนดอร์แอนดีสด้วยกันตัวอื่น ๆ แม้จะเจอซากสัตว์เหมือนกัน อาจมีการแย่งกินกันบ้าง แต่ก็ไม่รุนแรงเหมือนแร้งโลกเก่า (Aegypiinae) และนกตัวผู้จะได้รับสิทธิให้กินก่อน ต่อจากนั้นก็จะตามมาด้วยนกตัวเมีย และนกวัยรุ่นหรือนกวัยอ่อน ซึ่งในนกวัยรุ่นอาจมีการดึงแย่งเศษซากชิ้นส่วนกันด้วย
แร้งคอนดอร์แอนดีสเป็นนกที่มีอายุยืน อาจมีอายุได้ถึง 50-60 ปี เป็นนกที่จับคู่แบบคู่เดียวตลอดทั้งชีวิต ทำรังบนหน้าผาสูง โดยวางไข่เพียงครั้งละ 1 ฟอง พ่อแม่นกจะช่วยกันเลี้ยงลูกนานถึง 2 ปี เมื่อลูกนกฝึกบินจะเป็นพ่อและแม่นกที่ช่วยสอนลูก
ขณะบิน
แร้งคอนดอร์แอนดีส มีการอพยพย้ายถิ่นไปในสหรัฐอเมริกาและอเมริกากลางเช่นเดียวกับแร้งโลกใหม่ชนิดอื่น ๆ โดยจะบินอพยพไปพร้อม ๆ กันเป็นฝูงใหญ่ โดยมีการแวะพักในระหว่างทาง แร้งคอนดอร์แอนดีส เกือยจะสูญพันธุ์ไปจากธรรมชาติเมื่อปี ค.ศ. 1985 เมื่อนักสำรวจพบเจอนกเพียง 5 ตัวเท่านั้นในธรรมชาติ และได้ทำการเพาะขยายพันธุ์ เพื่ออนุรักษ์เผ่าพันธุ์เอาไว้
ปัญหาปัจจุบันของแร้งคอนดอร์แอนดีส รวมถึงแร้งชนิดอื่น ๆ คือ การกินซากสัตว์ที่ปนเปื้อนด้วยสารเคมีต่าง ๆ ที่ทำให้นกตายได้ในภายหลัง ทำให้ในบางพื้นที่ เช่น ชานกรุงซานเตียโก เมืองหลวงของประเทศชิลี ทางเทศบาลจะคัดแยกขยะที่สามารถเป็นอาหารของแร้งได้ แยกไว้ต่างหากในกองขยะที่รอการกำจัดทิ้ง เพื่อให้เป็นอาหารของแร้งคอนดอร์แอนดีส รวมถึงนกกินซากชนิดอื่น ๆ ด้วย เพื่อไม่ให้กินอาหารที่ปนเปื้อนด้วยสารเคมี
แหล่งข้อมูลอื่น

ข้อมูลที่เกี่ยวข้องกับ Vultur gryphus ที่วิกิสปีชีส์
แร้งเครา

| แร้งเครา |
| --- | --- |

สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Accipitriformes
วงศ์:: Accipitridae
วงศ์ย่อย:: Gypaetinae
สกุล:: Gypaetus Storr, 1784
สปีชีส์:: G.  barbatus
ชื่อทวินาม
Gypaetus barbatus (Linnaeus, 1758)


แผนที่การกระจายพันธุ์
แร้งเครา (อังกฤษ: Bearded vulture, Lammergeier,  Ossifrage; ชื่อวิทยาศาสตร์: Gypaetus barbatus) นกล่าเหยื่อขนาดใหญ่จำพวกแร้งชนิดหนึ่ง จัดอยู่ในประเภทแร้งโลกเก่า โดยเป็นเพียงชนิดเดียวเท่านั้นที่อยู่ในสกุล Gypaetus
แร้งเครา เป็นแร้งขนาดใหญ่เมื่อเทียบกับแร้งชนิดอื่น ๆ จะมีขนาดใหญ่กว่า และมีลักษณะที่แตกออกไปจากแร้งทั่วไปอย่างเห็นได้ชัด คือ ส่วนหัวจะมีขนปุกปุยต่างจากแร้งทั่วไปที่หัวและลำคอจะล้านเลี่ยน สีของขนตามลำตัวเป็นสีเหลือง ส่วนหัวสีขาวเป็นสัญลักษณะบ่งบอกว่า แร้งตัวนั้นโตเต็มวัยแล้ว และมีกระจุกขนสีดำบริเวณจะงอยปากล่างแลดูคล้ายเครา อันเป็นที่มาของชื่อ
ตัวโตเต็มที่ขณะบิน
สีของใบหน้าตัวที่ยังไม่โตเต็มที่
แร้งเครา มีขนาดลำตัวยาวประมาณ 95–125 เซนติเมตร น้ำหนักตั้งแต่ 4.5–9.9 กิโลกรัม ความยาวปีกเมื่อกางเต็มที่เกือบ 10 ฟุต มีเอกลักษณะในการบินเฉพาะตัว มีสายตารวมถึงประสาทในการดมกลิ่นอย่างดีเยี่ยม
กระจายพันธุ์ตามเทือกเขาสูงในทวีปยุโรปตอนใต้, แอฟริกา จนถึงอินเดีย และทิเบต เช่น เทือกเขาแอลป์ ทำรังและวางไข่บนหน้าผาสูงสำหรับใช้หลบหลีกจากสัตว์นักล่าชนิดต่าง ๆ ที่มารังควาญได้
นอกจากจะกินเนื้อและซากสัตว์ต่าง ๆ เหมือนแร้งชนิดอื่นแล้ว แร้งเครายังมีพฤติกรรมและชื่นชอบอย่างมากในการกินกระดูกด้วย สันนิษฐานว่าคงเป็นเพราะอาหารขาดแคลนด้วยปัจจัยของถิ่นที่อยู่อาศัยที่ทำให้หาอาหารได้ยากและสภาพอากาศที่หนาวเย็น เคยมีผู้พบแร้งเคราคาบกระดูกสัตว์ชิ้นใหญ่ เชื่อว่าเป็นกระดูกของแกะบินขึ้นไปในอากาศที่จุดสูงสุด และทิ้งลงไปให้แตกเป็นชิ้นละเอียดกับพื้น ก่อนจะบินลงมากินทั้งหมดลงไปในกระเพาะ
แหล่งข้อมูลอื่น

ข้อมูลที่เกี่ยวข้องกับ Gypaetus barbatus  ที่วิกิสปีชีส์
Video of lammergeier shattering bones into smaller pieces which it then feeds เก็บถาวร 2010-11-26 ที่ เวย์แบ็กแมชชีน at ARKive
Species text in The Atlas of Southern African Birds
Facts and Characteristics: Bearded Vulture at Vulture Territory
The Lammergeier in Spain
Cine and photo work about the Bearded Vulture in the Alps
แลนเซอล็อต

แลนเซอล็อตจาก เดอะบุกอ็อฟโนวเล็ดจ์ ค.ศ. 1911
แลนเซอล็อต (อังกฤษ: Lancelot) เป็นตัวละครในตำนานอาร์เทอร์บางเรื่อง ซึ่งมักปรากฏว่า เป็นผู้ใกล้ชิดของพระเจ้าอาร์เทอร์ และเป็นหนึ่งในอัศวินโต๊ะกลม ในตำนานอาร์เทอร์ของฝรั่งเศสนั้น แลนเซอล็อตเป็นพระโอรสกำพร้าของพระเจ้าแบนแห่งราชอาณาจักรเบโนอิก และเลดีออฟเดอะเลกนำไปเลี้ยงดูจนเติบใหญ่ขึ้นในดินแดนของแฟรี กระทั่งได้เข้าร่วมและมีชัยชนะในการรบและการแข่งขันประชันยุทธ์หลายครั้ง จนมีชื่อเสียงว่า เป็นนักดาบและนักรบบนหลังม้าผู้ไม่เป็นสองรองใคร แล้วได้เป็นผู้ครองปราสาทจัวเยิสการ์ด และเป็นองครักษ์ประจำพระนางกวินิเวียร์ พระมเหสีของพระเจ้าอาร์เทอร์ แต่บางคราวแลนเซอล็อตก็ได้รับการพรรณนาว่า มีอารมณ์ร้ายและคลุ้มคลั่ง ครั้นปรากฏว่า เขากระทำชู้กับพระนางกวินิเวียร์ ก็นำไปสู่สงครามกลางเมืองและความล่มสลายแห่งราชอาณาจักรของพระเจ้าอาร์เทอร์
การปรากฏตัวครั้งแรกที่สามารถระบุปีได้ของแลนเซอล็อตในฐานะตัวละครหลักนั้น เกิดขึ้นในกวีนิพนธ์ภาษาฝรั่งเศสจากคริสต์ศตวรรษที่ 12 ชื่อ ล็องสโลเลอเชอวาลีเยเดอลาชาแร็ต (Lancelot, le Chevalier de la Charrette) ของเครเตียง เดอ ทรัว ซึ่งก็มีเนื้อหาหลักว่าด้วยความรักแบบเทิดทูนระหว่างเขาและพระนางกวินิเวียร์แล้ว และเนื้อหานี้เองที่ได้รับการนำไปขยายในตำนานอาร์เทอร์หลายเรื่อง ทำให้แลนเซอล็อต ซึ่งมีทั้งด้านที่จงรักภักดีต่อพระเจ้าอาร์เทอร์ และทรยศต่อพระองค์นั้น กลายเป็นตัวละครยอดนิยมมานานหลายร้อยปี
เล่ห์รัก บัลลังก์เลือด

| เล่ห์รัก บัลลังก์เลือด |
| --- | --- |

ประเภท: อิงประวัติศาสตร์ บันเทิงคดีกำลังภาใน วีรคติ
เค้าโครงจาก: The Legend of Qin: Li Ji Story โดย เหวิน จื่อเหริน
เขียนโดย: เฉิน หุ่นยหรู จู้ เสียนจง
กำกับโดย: หลิว ซิน
แสดงนำ: ดิลราบา ดิลมูรัต จาง ปินปิน หลี่ ไท่ หลิว ช่าง จาง เสฺวียน
ประเทศแหล่งกำเนิด: จีน
ภาษาต้นฉบับ: แมนดาริน
จำนวนตอน: 48
การผลิต
บริษัทผู้ผลิต: Beijing HualuBaina Film & TV Zhong He Media Beijing Hua'er Tai He
ออกอากาศ
เครือข่าย: Zhejiang TV (จีน)  MCOT HD (ไทย)
ออกอากาศ: 14 สิงหาคม ค.ศ. 2017 (2017-08-14) – 4 ตุลาคม ค.ศ. 2017 (2017-10-04)
เล่ห์รักบัลลังก์เลือด (จีน: 秦时丽人明月心 อังกฤษ: The King's Woman) หรือชื่อเดิมว่า ตำนานลี่จี เป็นละครโทรทัศน์ที่สร้างขึ้นในปี ค.ศ. 2017 นำแสดงโดย ดิลราบา ดิลมูรัต, จาง ปินปิน, หลี่ ไท่, หลิว ช่าง, จาง เสฺวียน ออกอากาศทางช่อง Zhejiang TV ในประเทศจีน และออกอากาศทางช่อง 9 เอ็มคอตเอชดี ใน ประเทศไทย โดยออกอากาศต่อจากละครเรื่อง ฉู่เฉียว จอมใจจารชน
เนื้อเรื่อง

ละครโทรทัศน์เรื่องนี้กล่าวถึงเรื่องราวของ “กงซุนลี่” หลานสาวของแม่ทัพ กงซุนอวี่ แห่งรัฐเว่ย เธอได้ฝึกฝนวิทยายุทธกับท่านปู่ของเธอตั้งแต่สมัยเด็ก และศิษย์พี่อีกสองคน คือ ”หานเซิน” และ “จิงเค่อ” และได้มีโอกาสช่วยชีวิต “อิ๋งเจิ้ง” ไว้ ทำให้ อิ๋งเจิ้งหลงรักกงซุนลี่ตั้งแต่แรกพบ และเฝ้าคิดถึงนางมาตลอด แต่ความสัมพันธ์ระหว่างระหว่างกงซุนลี่ และจิงเค่อก็ได้พัฒนามากลายเป็นความรักเช่นกัน
ในช่วงสงครามระหว่างเจ็ดรัฐ จิงเคอพยายามปกป้องกงซุนลี่ จนได้รับพิษจนบาดเจ็บสาหัส อิ๋งเจิ้งต้าหวางแห่งรัฐฉิน (ภายหลังสถาปนาตนเองเป็น จิ๋นซีฮ่องเต้) ที่หลงรักกงซุนลี่มาตลอดได้กลับมาพบนางอีกครั้ง พระองค์เสนอยารักษาจิงเคอ เพื่อแลกเปลี่ยนกับการที่กงซุนลี่จะต้องเข้าวังแต่งงานกับพระองค์เอง เพื่อให้ได้ยามาช่วยชีวิตจิงเคอ ประกอบกงซุนลี่ไม่มีทางเลือกอื่น นางจึงต้องยอมรับข้อเสนอของอิ๋งเจิ้ง
แต่หลังจากเข้าวัง กงซุนลี่กลับพบว่านางได้ตั้งท้องลูกของจิงเค่อ อิ๋งเจิ้งตัดสินใจที่จะปกปิดความจริง เพื่อปกป้องกงซุนลี่ พระองค์จึงประกาศว่านางได้ตั้งท้องลูกของพระองค์เอง ทำให้กงซุนลี่รู้สึกประทับใจ และตกหลุมรักอิ๋งเจิ้งโดยไม่รู้ตัว
แม้จะได้รับความรักจากอิ๋งเจิ้งอย่างท่วมท้น แต่กงซุนลี่ก็ยังต้องดิ้นรนต่อสู้ท่ามกลางการแก่งแย่งชิงดีชิงเด่นของเหล่าสนม และขุนนางในราชสำนัก อีกทั้งยังต้องรับมือกับการแฝงตัวเข้ามาของจิงเคอ ที่ได้รับภารกิจให้มาลอบสังหาร จิ๋นซีฮ่องเต้
นักแสดง > นักแสดงหลัก

ดิลราบา ดิลมูรัต รับบท กงซุนลี่
จาง ปินปิน รับบท อิ๋งเจิ้ง
หลี่ ไท่ รับบท หารเซิน
หลิว ช่าง รับบท จิงเค่อ
จาง เสฺวียน รับบท เก่อหลัน
นักแสดง > นักแสดงสมทบ > ราชวงศ์ฉิน

หลี่ เฉียง รับบท หลี่ปู้เว่ย
เฉิน อี้ซา รับบท พระพันปีจ้าว
หยาง ถง รับบท หลี่จ้ง
ซู่ โหย่วเจิน รับบท เจ้า เจิ้งเจียว
เหยิน เสว่ฉิว รับบท พระพันปีหัวหยาง
หวัง ทิง รับบท แม่นางจู
ฉู่ อี้หนง รับบท แม่นางหมิน
จาง กู่ รับบท จ้าวเกา
เจ้า ถิงเหลียง รับบท หลี่ ซือ
หลิว เห่าเจิน รับบท เล่า ไอ่
โจว เสี่ยวเผิง รับบท ซื่หม่า กง
หยวน เหอ รับบท เหยา กู่
เจิ้ง ต้าฉุน รับบท จี้ เฟิงเจี้ยน
จู่ เหอ รับบท หมาง เปียนหลิน
หลี่ จุนหลิง รับบท หวง หัวฉวน
หยวน ซื่อเหว่ย รับบท รุ่ย จื่อหาน
หวง เฉียน รับบท เหมิง อู่
เหมิง อู่ลี่ รับบท จิง เหลียงเหริน
นักแสดง > นักแสดงสมทบ > ราชวงศ์เหยิน

ไป๋ อี้เฉียง รับบท รัชทายาทตัน
เหยา คัน รับบท เถียนกวง
เจียง อี้ รับบท เกา เจี้ยนหลี่
นักแสดง > นักแสดงสมทบ > อื่น ๆ

หวัง ถงหุย รับบท เกอ เนี่ย
หยาง เช่อ รับบท กงซุน อวี่
ซุน กัน รับบท รัชทายาทเจี๋ย
หลิน เจี้ยนตง รับบท เต้า อี่
จิน โหยวหมิง รับบท เซี่ยโหว หยาง
แหล่งข้อมูลอื่น

เล่ห์รัก บัลลังก์เลือด ที่อินเทอร์เน็ตมูวีเดตาเบส
แรงโก้ ฮีโร่ทะเลทราย

| แรงโก้ ฮีโร่ทะเลทราย |
| --- | --- |
โปสเตอร์ภาพยนตร์
กำกับ: กอร์ เวอร์บินสกี
บทภาพยนตร์: จอห์น โลกัน
เนื้อเรื่อง: จอห์น โลกัน กอร์ เวอร์บินสกี เจมส์ วอร์ด ไบอา่ร์คิต
อำนวยการสร้าง: กอร์ เวอร์บินสกี เกรแฮม คิง จอห์น บี. คาร์ลส์
นักแสดงนำ: จอห์นนี เดปป์ อิซล่า ฟิชเชอร์ อาบีเกล เบรสลิน เน็ด บีตตี้ อัลเฟรด โมลินา บิลล์ ไนย์ สตีเฟน รูท แฮร์รี ดีน สแตนตัน เรย์ วินสโตน ทิโมธี โอลิแฟนท์
ตัดต่อ: เคร็ก วูด
ดนตรีประกอบ: ฮันส์ ซิมเมอร์
บริษัทผู้สร้าง: นิคคาโลเดียนมูฟวีส์ บลินด์วิงก์พรอดักชันส์ จีเคฟิล์มส์ อินดัสเทรียลไลต์แอนด์เมจิก 
ผู้จัดจำหน่าย: พาราเมาต์พิกเจอส์
วันฉาย: 14 กุมภาพันธ์ ค.ศ. 2011 (เวสต์วูด) 4 มีนาคม ค.ศ. 2011 (สหรัฐอเมริกา)
ความยาว: 107 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 135 ล้านดอลล่าร์สหรัฐ
ทำเงิน: 245.7 ล้านดอลล่าร์สหรัฐ
แรงโก้ ฮีโร่ทะเลทราย (อังกฤษ: Rango) เป็นภาพยนตร์คอมพิวเตอร์แอนิเมชัน 3 มิติ แนวโลดโผนตลกสัญชาติอเมริกัน ที่ออกฉายในปี ค.ศ. 2011 กำกับโดย กอร์ เวอร์บินสกี นำแสดงโดย จอห์นนี เดปป์, อิซล่า ฟิชเชอร์, อาบีเกล เบรสลิน, เน็ด บีตตี้, อัลเฟรด โมลินา, บิลล์ ไนย์, สตีเฟน รูท, แฮร์รี ดีน สแตนตัน, เรย์ วินสโตน และทิโมธี โอลิแฟนท์
เนื้อเรื่องย่อ

เรื่องราวเริ่มต้นขึ้นเมื่อ แรงโก้ หลังจากที่เคยใช้ชีวิตเป็นแค่สัตว์เลี้ยงประจำบ้าน ที่เฝ้ามองโลกเคลื่อนผ่านเขาไปจากข้างในตู้กระจก พบว่าตัวเองหลงทางอยู่ในทะเลทรายโมเฮฟ และได้ซัดเซพเนจรไปจนถึงดินแดนสุดเขตแดนตะวันตก เมืองดิน ที่แร้นแค้นไม่แพ้ชื่อ แรงโก้หวังว่าเขาจะกลมกลืนกับที่นี่ได้ แต่ไม่นานนัก เขากลับเด่นเกินใคร แม้กระทั่งในหมู่ชาวเมือง ที่ประกอบไปด้วยผู้ว่าเต่า วายร้ายงูหางกระดิ่ง ฝูงกระรอกมหาโจรปล้นธนาคาร กิ้งก่ากีลานักแม่นปืนและกิ้งก่าสาวตัวแรกที่แรงโก้ได้ประสบพบเจอ เมื่อแรงโก้จับพลัดจับผลูมาได้เป็นนายอำเภอตัวใหม่ของเมืองที่กันดารแห่งนี้และเป็นความหวังสุดท้ายที่จะหาน้ำอันล้ำค่าให้พบ เขาก็รู้ว่าเขาแกว่งเท้าหาเสี้ยนเข้าให้แล้ว ตำนานกล่าวเอาไว้ว่า คนดีๆ ไม่มีที่อยู่ในนครดิน แต่แรงโก้ก็พร้อมที่จะท้าทายโชคชะตาเมื่อเขาเดินหน้าไปตามหนทางของตัวเองเพื่อกลายเป็นสิ่งที่แม้กระทั่งกิ้งก่ายังปลอมแปลงไม่ได้
นักแสดง

จอห์นนี เดปป์ พากย์เสียงเป็น แรงโก้ (วงศ์กิ้งก่าคาเมเลี่ยน)
อิซล่า ฟิชเชอร์ พากย์เสียงเป็น บีนส์ (อีกัวน่าทะเลทราย)
อาบีเกล เบรสลิน พากย์เสียงเป็น พริสซิลล่า (หนูแคคทัส หรือ อาย-อาย)
เน็ด บีตตี้ พากย์เสียงเป็น จอห์น (เต่าทะเลทราย)
อัลเฟรด โมลินา พากย์เสียงเป็น โรดคิลล์ (อาร์มาดิลโล่เก้าแถบ)
บิลล์ ไนย์ พากย์เสียงเป็น เจค
แฮร์รี ดีน สแตนตัน พากย์เสียงเป็น บัลธาซาร์ (ตุ่น)
เรย์ วินสโตน พากย์เสียงเป็น แบด บิลล์ (กิล่ามอนสเตอร์)
ทิโมธี โอลิแฟนท์ พากย์เสียงเป็น ภูตแห่งบ้านร้าง
สตีเฟน รูท รับบท ด็อค กระต่าย
ไมล์ ฟลานาแกน พากย์เสียงเป็น ลัคกี้
อลันนา อูบัค พากย์เสียงเป็น บู เครทัส (แรคคูน)
เอียน อาเบอร์ครอมบี้ พากย์เสียงเป็น แอมโบรซ นกฮูกโบรรอว์วิ่ง
เจมส์ วอร์ด ไบาอร์คิต พากย์เสียงเป็น วาฟเฟิลส์ (กิ้งก่าหนาม)
คลอเดีย แบล็ก พากย์เสียงเป็น แอนเจลลิคิว (หมาจิ้งจอก)
จอร์จ เดลโฮโย พากย์เสียงเป็น เซนอร์ ฟลาน (นกฮูก)
โจ นูเนซ พากย์เสียงเป็น ร็อค-อาย (คางคก)
แหล่งข้อมูลอื่น

เว็บไซต์ทางการ. WebCitation archive. (Archived site's opening page requires clicking on onscreen URL for entry.)
แรงโก้ ฮีโร่ทะเลทราย ที่ออลมูวี
แรงโก้ ฮีโร่ทะเลทราย ที่อินเทอร์เน็ตมูวีเดตาเบส
แรงโก้ ฮีโร่ทะเลทราย ที่บิกการ์ตูนเดตาเบส
Rango at Nickelodeon เก็บถาวร 2013-07-16 ที่ เวย์แบ็กแมชชีน
แลนซ์ เคด และเทรเวอร์ เมอร์ด็อก

| {{{article_name}}} |
| --- | --- |

ข้อมูล
สมาชิก: แลนซ์ เคด เทรเวอร์ เมอร์ด็อก
ฉายา: Lance Cade and Trevor Murdoch TNT
เปิดตัว: ค.ศ. 2005
แตกกลุ่ม: ค.ศ. 2009
ฝึกหัดโดย: OVW WWE IWA-MS NWA
แลนซ์ เคด และเทรเวอร์ เมอร์ด็อก (อังกฤษ: Lance Cade and Trevor Murdoch) เป็นแทคทีมมวยปล้ำอาชีพ ทั้งคู่เซ็นสัญญาให้กับในสมาคม เวิลด์เรสต์ลิงเอ็นเตอร์เทนเมนต์ (WWE) ที่ประกอบด้วยสองสมาชิก แลนซ์ เคด และ เทรเวอร์ เมอร์ด็อก ในปี 2005 พวกเขาสามารถเอาชนะThe Hurricane and Rosey เป็นแชมป์โลกแทคทีมสมัยแรก ในปี 2007 ก็สามารถเอาชนะฮาร์ดี บอยซ์เป็นแชมป์โลกแทคทีมสมัยที่สองและชนะพอล ลอนดอน และไบรอัน เคนดิกเป็นสมัยที่สาม ปัจจุบันได้ลาออกจาก WWE เป็นที่เรียบร้อยแล้ว
เกี่ยวกับมวยปล้ำ > ผลงานทั้งหมด

World Wrestling Entertainment
World Tag Team Championship (3 สมัย) – คู่กับ เทรเวอร์ เมอร์ด็อก
แรมโบ้ 3

| แรมโบ้ 3 |
| --- | --- |
โปสเตอร์ภาพยนตร์
กำกับ: ปีเตอร์ แมคโดนัลด์
บทภาพยนตร์:   เชลล์ดอน เลททริช  ซิลเวสเตอร์ สตอลโลน 
สร้างจาก: แรมโบ้ โดย เดวิด มอร์เรล
อำนวยการสร้าง:   บัสส์ เฟลชานส์  มาริโอ้ คัสซ่าร์  แอนดริว เจ. วัจน่า 
นักแสดงนำ:   ซิลเวสเตอร์ สตอลโลน  ริชาร์ด เกร็นน่า 
กำกับภาพ: จอห์น สแตนเนียร์
ตัดต่อ:   โอ. นิโคลัส บราวน์  แอนดริว ลแยดอน  เจมส์ อาร์. ไซมอนส์  เอ็ดเวิร์ด วอร์สชิวการ์ 
ดนตรีประกอบ: เจอร์รี่ โกลด์สมิธ
บริษัทผู้สร้าง: โครอลโค พิกเจอร์  
ผู้จัดจำหน่าย: ไตรสตาร์ พิกเจอร์ สหมงคลฟิล์ม ยูไนเต็ด โฮม เอนเตอร์เทนเมนต์ (ไทย)
วันฉาย:   25 พฤษภาคม ค.ศ. 1988 (1988-05-25) 
ความยาว: 101 นาที
ประเทศ: สหรัฐอเมริกา
ภาษา:  อังกฤษ  อูรดู  ไทย  รัสเซีย 
ทุนสร้าง: $58–63 ล้านดอลล่าร์สหรัฐ
ทำเงิน: $189 ล้านดอล่าร์สหรัฐ
ก่อนหน้านี้: แรมโบ้ นักรบเดนตาย 2
ต่อจากนี้: แรมโบ้ 4 นักรบพันธุ์เดือด
บทความนี้เกี่ยวกับภาพยนตร์ สำหรับความหมายอื่น ดูที่ แรมโบ้ (แก้ความกำกวม)
แรมโบ้ 3 หรือ แรมโบ้ นักรบเดนตาย 3 (อังกฤษ: Rambo III) เป็นภาพยนตร์ภาคสามของซีรีส์แรมโบ้ต่อจากภาพยนตร์เรื่อง แรมโบ้ นักรบเดนตาย และแรมโบ้ นักรบเดนตาย 2 ออกฉายในปี ค.ศ. 1988 โดยมีภาค 4 ต่อจากนี้คือ แรมโบ้ 4 นักรบพันธุ์เดือด กำกับภาพยนตร์โดย ปีเตอร์ แมคโดนัลด์ นำแสดงโดย ซิลเวสเตอร์ สตอลโลน,เคิร์ดวูด สมิธ, มาร์คัส กิลเบิร์ด, แฮร์โรลด์ ไดอะมอนด์
เนื้อเรื่องย่อ

เมื่อ จอห์น แรมโบ้(ซิลเวสเตอร์ สตอลโลน)ผู้ซึ่งซ้อนเร้นกายและใจให้ไกลจากสิ่งที่เขาเคยเป็น ต้องรับภารกิจพิเศษอีกครั้งอย่างเลี่ยงไม่ได้ เพราะภารกิจครั้งนี้คือการไปช่วยสหายเก่าที่ถูกโซเวียตจับไป ในมหาสงครามแห่งอัฟกานิสถานที่ฝ่ายโซเวียตกุมความได้เปรียบอย่างสุดขั้ว เขาต้องฝ่าสมรภูมินรกเข้าไปยังค่ายโซเวียตเพียงลำพัง ด้วยความ อึด แกร่ง และบ้า
แหล่งข้อมูลอื่น

แรมโบ้ 3 ที่อินเทอร์เน็ตมูวีเดตาเบส
แรมโบ้ 3 ที่บ็อกซ์ออฟฟิศโมโจ
แรมโบ้ 3 ที่รอตเทนโทเมโทส์
แรมโบ้ 3 ที่เมทาคริติก
แลนเดอร์ (ยานอวกาศ)

แลนเดอร์ Apollo Lunar Module ในโครงการอพอลโล 16
แลนเดอร์ (อังกฤษ: lander) คือยานอวกาศที่ลงจอดยังวัตถุทางดาราศาสตร์ มีลักษณะเป็นยานที่ลงจอดอย่างละมุนละม่อม (soft landing)
ทั้งนี้ หากยานอวกาศดังกล่าวต้องใช้ความเร็วเพื่อให้กระแทกพื้นดินและศึกษาผลจากการกระแทกนั้น จะเรียกยานลำนั้นว่า อิมแพกเตอร์ (impactor)
วัตถุทางดาราศาสตร์ที่มีแลนเดอร์หรืออิมแพกเตอร์ไปเยือนแล้ว ได้แก่ ดวงจันทร์ ดาวพุธ ดาวศุกร์ ดาวอังคาร ไททัน (ดาวบริวารของดาวเสาร์) ดาวเคราะห์น้อย และดาวหาง
แลนเซอล็อต-เกรล

| --- | --- |
ภาพวาดปูนเปียกของฉากจากบทร้อยแก้วแลนเซอล็อตที่หอเชดเลนตชิน สมัยคริสต์ศตวรรษที่ 14
ผู้ประพันธ์: ไม่ทราบ (อิงจากงานของรอแบร์ เดอ โบรง และเครเตียง เดอ ทรัว)
ภาษา: ภาษาฝรั่งเศสเก่า
หัวเรื่อง: ปกรณัมเกี่ยวกับบริเตน
ประเภท: นิยายวีรคติอัศวิน, บันทึกเหตุการณ์เทียม
วันที่พิมพ์: ป. 1210–1235
ปกรณัมแลนเซอล็อต-เกรล (อังกฤษ: Lancelot-Grail Cycle; ชื่อสมัยใหม่โดย แฟร์ดีน็อง ล็อต) ปกรณัมวัลเกต (Vulgate Cycle; ชื่อสมัยใหม่โดย เอช. ออสการ์ ซอมเมอร์ มาจากภาษาละติน editio vulgata หมายถึง "ฉบับประชาชน") หรือ ปกรณัมแม็ปเทียม (Pseudo-Map Cycle; ตามชื่อวอลเตอร์ แม็ป ผู้แต่งเทียม) เป็นปกรณัมชุดเกี่ยวกับพระเจ้าอาร์เทอร์ของฝรั่งเศสสมัยต้นคริสต์ศตวรรษที่ 13 ไม่ทราบชื่อผู้แต่ง ประกอบด้วยร้อยแก้วตอนผจญภัยและความรักของอัศวินที่เดิมแต่งด้วยภาษาฝรั่งเศสเก่า ปกรณัมนี้นำเสนอในรูปแบบบันทึกเหตุการณ์จริง เนื้อหาบอกเล่าตำนานอาร์เทอร์ โดยเน้นเรื่องรักระหว่างอัศวินแลนเซอล็อตกับราชินีกวินิเวียร์ การตามหาจอกศักดิ์สิทธิ์ และชีวิตของเมอร์ลิน ปกรณัมแลนเซอล็อต-เกรลขยายความจาก Little Grail Cycle ของรอแบร์ เดอ โบรง และงานของเครเตียง เดอ ทรัว ซึ่งก่อนหน้านี้ไม่เกี่ยวข้องกัน โดยเพิ่มรายละเอียดและเรื่องราวเสริมจนกลายเป็นเรื่องเดียวกัน ปกรณัมแลนเซอล็อต-เกรลรู้จักในหลายชื่อ รวมถึง Le Livre du Graal (หนังสือแห่งเกรล) โดยฟีลิป วอลเตอร์ (ค.ศ. 2001–2009)
เรื่องราวในปกรณัมเกิดขึ้นในสถานที่หลายแห่ง แต่ส่วนใหญ่เกิดในอาณาจักรโลเกรสของพระเจ้าอาร์เทอร์ ตัวละครอื่น ๆ รวมถึงอัศวินโต๊ะกลมนำโดยแลนเซอล็อต ผู้มีความสัมพันธ์ต้องห้ามกับกวินีเวียร์ ราชินีของพระเจ้าอาร์เทอร์ ปกรณัมยังเล่าถึงการผจญภัยทางจิตวิญญาณของอัศวินโต๊ะกลมในการตามหาจอกศักดิ์สิทธิ์ ภาชนะที่ใช้รองรับพระโลหิตของพระเยซู ซึ่งสุดท้ายกาลาฮัดเป็นผู้ค้นพบ นอกจากนี้ยังมีเรื่องราวของเมอร์ลิน และความรุ่งโรจน์และสูญเสียอำนาจของพระเจ้าอาร์เทอร์
ปกรณัมแลนเซอล็อต-เกรลแต่งเสร็จประมาณ ค.ศ. 1230–1235 หลังจากนั้นได้รับการปรับปรุงจนกลายเป็นปกรณัมหลังวัลเกต (ประมาณ ค.ศ. 1230–1240) เรื่องราวและตัวละครในปกรณัมทั้งสองชุดนี้เป็นรากสำคัญของตำนานอาร์เทอร์ฉบับที่แพร่หลายที่สุดในช่วงปลายสมัยกลาง โดยมีการแปลเป็นภาษายุโรปต่าง ๆ หลายภาษา ปกรณัมเหล่านี้ยังส่งอิทธิพลต่อนิยายวีรคติอาร์เทอร์ยุคหลัง จวบจนคริสต์ศตวรรษที่ 15 ทอมัส มาโลรีรวบรวมผลงานเหล่านี้เป็นบทร้อยแก้วชื่อ Le Morte d'Arthur ซึ่งเป็นหนึ่งในต้นแบบตำนานอาร์เทอร์ในปัจจุบัน
แรดขาว

| แรดขาว ช่วงเวลาที่มีชีวิตอยู่: สมัยไพลสโตซีนตอนต้น - ปัจจุบัน 1> 8–0Ma  PreꞒ Ꞓ O S D C P T J K Pg N  ↓   |
| --- | --- |

ชนิดย่อย แรดขาวเหนือ (Ceratotherium simum cottoni)

ชนิดย่อย แรดขาวใต้ (Ceratotherium simum simum)
สถานะการอนุรักษ์
 ใกล้ถูกคุกคาม  (IUCN 3.1)
CITES Appendix I (CITES)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Perissodactyla
วงศ์:: Rhinocerotidae
สกุล:: Ceratotherium Gray, 1868
สปีชีส์:: C.  simum
ชื่อทวินาม
Ceratotherium simum (Burchell, 1817)

ชนิดย่อย
 Ceratotherium simum cottoni   Ceratotherium simum simum 

แผนที่แสดงการกระจายพันธุ์ของแรดขาว (สีส้มคือชนิด C. s. cottoni, สีเขียวคือชนิด C. s. simum)
แรดขาว (อังกฤษ: White rhinoceros, White rhino, Square-lipped rhinoceros) เป็นแรดชนิดที่ใหญ่ที่สุดในโลก มีชื่อวิทยาศาสตร์ว่า Ceratotherium simum จัดว่าเป็นสัตว์บกที่ใหญ่ที่สุดในโลกรองลงมาจากช้าง เพราะแรดขาวสามารถที่จะมีความยาวลำตัวได้ถึง 3.6-5 เมตร ความสูงของไหล่ 1.6-2 เมตร น้ำหนัก 2.3-3.6 ตัน มีผิวสีน้ำตาลอมเทาหรือเหลือง จนได้ชื่อว่า "แรดขาว" มีนอ 2 นอ ความยาวของนอที่ใหญ่ที่สุดอาจยาวได้ถึง 1.5 เมตร
ริมฝีปากบนของแรดขาวจะเป็นรูปสี่เหลี่ยมไม่มีติ่งยื่นแหลมออกมาเหมือนแรดชนิดอื่น ๆ ทั้งนี้เพราะแรดขาวชอบที่จะกินหญ้าหรือพืชที่อยู่ตามพื้นดินหรือพุ่มไม้เตี้ย ๆ มากกว่าใบไม้  มีหูที่ยาวและปลายแหลม หน้าผากลาดและมน หัวไหล่นูนเป็นก้อน ผิวหนังเป็นตุ่มนูนเล็กน้อย ตามลำตัวไม่มีขน ยกเว้นที่ปลายหูและหาง กีบเท้ามีทั้งหมด 3 กีบ
แรดขาวมีการกระจายพันธุ์บริเวณทวีปแอฟริกาตอนใต้ พบตั้งแต่ซูลูแลนด์ ถึงอุทยานแห่งชาติครูเกอร์ในแอฟริกาใต้ และยังพบได้ใน ซูดานตอนใต้, ยูกันดา และบริเวณใกล้ ๆ คองโก มีทั้งหมด 2 ชนิดย่อย คือ  แรดขาวเหนือ (C. s. cottoni) และแรดขาวใต้ (C. s. simum)
แรดขาวมักอยู่เป็นครอบครัวเล็ก ๆ ประกอบด้วยสมาชิกประมาณ 3-4  ในพื้นที่มีมีอาหารอุดมสมบูรณ์อาจพบอยู่หลายครอบครัวหากินอยู่ด้วยกัน บางครั้งอาจพบมากถึง 18 ตัว โดยมีตัวผู้คุมฝูงตัวเดียว นอกนั้นเป็นตัวเมียและลูก แรดขาวมีการกระจายถิ่นหากินกว้าง โดยใช้กองอุจจาระและปัสสาวะเป็นการบอกอาณาเขตของมัน ตัวเมียที่มีลูกจะยอมให้ตัวผู้เข้าใกล้เฉพาะตอนที่เป็นสัดเท่านั้น หลังจากผสมพันธุ์แล้ว ตัวเมียจะต่อสู้ไล่ตัวผู้ไปทันที  ในฤดูร้อนชอบหลบร้อนตามร่มไม้หรือแช่ปลัก บางครั้งอาจแช่ปลักทั้งคืนเพื่อบรรเทาความร้อนและกำจัดแมลง ในฤดูหนาวจะนอนอาบทรายแทนการแช่ปลัก
แรดขาวโตเต็มที่พร้อมจะผสมพันธุ์ได้เมื่ออายุ 7-10 ปี ฤดูผสมพันธุ์ ในช่วงเดือนกรกฎาคม-กันยายน ระยะการตั้งท้องนานประมาณ 18 เดือน มีอายุประมาณ 40-50 ปี ลูกแรดขาวจะอยู่ร่วมกับแม่จนอายุประมาณ 3-5 ปี  โดยแรดตัวเมียจะออกลูกเพียงครั้งละตัว
ในอดีตแรดขาวจะถูกล่าอย่าหนักเพื่อเอานอ โดยเฉพาะอย่างยิ่งในยุคล่าอาณานิคม จนทำให้ประชากรของแรดขาวเกือบสูญพันธุ์ แต่ปัจจุบันได้มีกฎหมายคุ้มครองแรดขาวและห้ามการล่าและค้าขายนอแรดอย่างเด็ดขาด รวมถึงแรดชนิดอื่น ๆ ด้วย ทำให้ประชากรของแรดขาวมีเพิ่มมากขึ้นจากการอนุรักษ์ แต่กระนั้นก็คงมีการลักลอบอยู่เป็นระยะ ๆ
ชื่อ

ทฤษฎีที่นิยมที่สุดของที่มาของชื่อ "แรดขาว (White Rhinoceros)" คือการแปลจากภาษาดัตช์มาเป็นภาษาอังกฤษผิดพลาด คำว่า "white" ในภาษาอังกฤษมาจากการแปลที่ผิดพลาดของคำว่า "wijd" ในภาษาดัตช์ ซึ่งแปลว่า "กว้าง" ซึ่งหมายถึงความกว้างของปากแรด เริ่มมาจากคนตั้งถิ่นแรกพวกแรกๆที่พูดกาษาอังกฤษในประเทศแอฟริกาใต้แปล "wijd" เป็น "white" ทำให้สุดท้ายแรดปากกว้างถูกเรียกว่าแรดขาวและแรดอีกชนิดที่มีปากแหลมถูกเรียกว่าแรดดำ ภายหลังภาษาดัตช์และภาษาแอฟริกาหันมาใช้ตามภาษาอังกฤษโดยเรียกว่าแรดขาวด้วย ข้อเสนอของต้นกำเนิดคำนี้เป็นเรื่องเท็จ ก่อนจะมีการประมวลโดยนักเขียนชาวดัตช์ จากการตรวจสอบเอกสารของดัตช์และแอฟริกาที่เกี่ยวกับแรด ไม่มีหลักฐานแสดงว่าคำ "wijd" เคยถูกใช้เพื่ออธิบายถึงการปากแรด ทฤษฎีอื่นที่เป็นที่นิยมเสนอว่าชื่อมาจากแรดทั่วแอฟริกามีสีขาว อาจเป็นเพราะมันแช่ปลักในดินที่เป็นหินปะการังหรือมูลนก หรือนอของมันมีสีอ่อน ชื่ออื่นๆที่ไม่เป็นที่นิยมก็มีแรดปากเหลี่ยม ชื่อสกุล Ceratotherium ตั้งโดยนักสัตววิทยา จอร์น เอ็ดวาร์ด เกรย์ (John Edward Gray) ในปี ค.ศ. 1868 มาจากภาษากรีกโบราณ คำว่า keras (κερας) "เขา" และ therion (θηριον) "สัตว์ร้าย" Simum เป็นภาษากรีก simus (σιμος), แปลว่า "จมูกแบน"
ลักษณะ

แรดขาวเป็นสัตว์เลี้ยงลูกด้วยนมที่มีขนาดใหญ่ที่สุดรองจากช้าง มีร่างกายและหัวขนาดใหญ่ คอสั้น อกกว้าง ลำตัวรวมหัวยาว 3.4-4.2 ม.หางยาว 50-70 ซม.สูง 1.5-1.9 ม.หนัก 1400-3600 กก.เพศผู้หนักกว่าเล็กน้อย น้ำหนักมากที่สุดที่เท่าบันทึกไว้คือ 4500 กก. นอหน้าใหญ่กว่านอหลัง ทั่วไปยาว 90 ซม.อาจยาวถึง 150 ซม. แรดขาวมีตะโหนกบริเวณที่หลังคอเพื่อรองรับหัวที่มีขนาดใหญ่ มีขาสั้นอวบ แต่ละเท้ามี 3 กีบ สีของแรดมีสีน้ำตาลแกมเหลืองถึงเทาดำ มีขนแค่ที่หูและหาง มีปากกว้างแบนใช้สำหรับเล็มหญ้า
แหล่งข้อมูลอื่น

ข้อมูลที่เกี่ยวข้องกับ Ceratotherium simum ที่วิกิสปีชีส์
↑  Ceratotherium simum simum populations of South Africa and Eswatini are included in Appendix II for the exclusive purpose of allowing international trade in live animals to appropriate and acceptable destinations and hunting trophies.
แรดขาวในอุทยานแห่งชาติน้ำตกเมอร์ชิสัน, ประเทศยูกันดา

แรดขาวมีกีบเท้า 3 กีบ
แลงพาร์ก

| --- | --- |
เดอะคอลดรอน

th
ชื่อเดิม: จอห์น บราวน์ ออวัล ซันคอร์ป-เม็ตเวย์ สเตเดียม แลงพาร์ก
ที่ตั้ง: เลขที่ 40 ถนนแคสเซิลเมนน์ มิลตัน, บริสเบน, รัฐควีนส์แลนด์, ออสเตรเลีย
พิกัด: 27°27′53″S 153°0′34″E﻿ / ﻿27.46472°S 153.00944°E﻿ / -27.46472; 153.00944
เจ้าของ: รัฐบาลควีนส์แลนด์
ผู้ดำเนินการ: บริษัท เออีจี อ็อกเดน (บริสเบน) พีทีวาย จำกัด
ความจุ: 52,500
สถิติผู้ชม: 52,500 (ควีนส์แลนด์ พบ นิวเซาท์เวลส์ 8 กรกฎาคม ค.ศ. 2015)
ขนาดสนาม: 136 x 82 ตารางเมตร
รูปร่างสนาม: มุมฉาก
พื้นผิว: หญ้า (Strathayr turf)
การก่อสร้าง
ลงเสาเข็ม: ค.ศ. 1911
เปิดใช้สนาม: ค.ศ. 1914
งบประมาณในการก่อสร้าง: 280 ล้านดอลลาร์ออสเตรเลีย (กำลังปรับปรุง)
สถาปนิก: สมาคมสถาปนิกพอพิวลัส แอนด์ พีดีที
วิศวกรโครงสร้าง: โอเว่ อารัป แอนด์ พาร์ทเนอร์
การใช้งาน
ทีมรักบี้ลีกควีนส์แลนด์ (สเตตออฟออริจิน) (ค.ศ. 1980–ปัจจุบัน) บริสเบนบรอนคอส (NRL) (ค.ศ. 1988–1992, 2003–ปัจจุบัน) ควีนส์แลนด์เรดส์ (ซูเปอร์รักบี้) (ค.ศ. 2005–ปัจจุบัน) บริสเบนรอร์ (เอลีก) (ค.ศ. 2005–ปัจจุบัน) เซาท์ควีนส์แลนด์ครัชเชอร์ (ARL) (ค.ศ. 1995–ปัจจุบัน) บริสเบนสไตรเกอร์ (NSL) (ค.ศ. 1994–1999) เอเชียนคัพ 2015 บริสเบนซิตี (NRC) (ค.ศ. 2014–ปัจจุบัน)
แลงพาร์ก (อังกฤษ: Lang Park) เป็นพื้นที่แห่งหนึ่งในบริสเบน รัฐควีนส์แลนด์ ประเทศออสเตรเลีย มีสนามกีฬาขนาดใหญ่ ชื่อว่า ซันคอร์ปสเตเดียม (หรือชื่อเดิม ซันคอร์ป-ซูปา สเตเดียม) หรือรู้จักกันในชื่อ บริสเบนสเตเดียม มักใช้จัดงานฟุตบอลและรักบี้ สนามกีฬาแห่งนี้มีความจุ 52,500 ที่นั่ง และมีพื้นที่สนาม 136 x 82 ตารางเมตร